***10. Napirendi pont***

***ELŐTERJESZTÉS***

***Bodmér Község Önkormányzata Képviselő-testületének***

***2020. július 13. napjára összehívott***

***rendes nyílt ülésére***

***Előterjesztés címe és tárgya:*** *A Magyar Falu Program keretein belül MFP-KKE/2020. "Közterület karbantartását szolgáló eszközbeszerzés” című pályázati felhíváshoz kapcsolódó „Rézsűkasza beszerzés” projekt gazdálkodó szervezet kiválasztásáról*

***A tárgykört rendező jogszabály:***

* *Magyarország 2020. évi központi költségvetéséről szóló 2019. évi LXXI. törvény*
* *az államháztartásról szóló 2011. évi CXCV. törvény (a továbbiakban: Áht.)*
* *az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.)*

***Előterjesztő:*** *Katona László polgármester*

***Az előterjesztést készítette:*** *dr. Sisa András jegyző*

 *Magyar Judit pályázati ügyintéző*

***Tisztelt Képviselő-testület!***

*Amint az a Tisztelt Képviselők előtt ismert, a Magyar Falu Program keretében több pályázati felhíváson is indul önkormányzatunk. A pályázati kiírás feltétele, hogy az Önkormányzat rendelkezzen három árajánlattal és a legkedvezőbb ajánlattal nyújtsa be pályázatát. A pályázat benyújtását megelőzően beszerzési eljárás került lefolytatásra és a támogatási igény a legkedvezőbb ajánlattal került benyújtásra. Támogató döntés esetén annak megvalósítása azonnal végrehajtható.*

*A pályázat támogatás keretében egy rézsűkaszát kívánunk beszerezni, mellyel közterületeink karbantartása hatékonyabban lesz megvalósítható.*

*Fentieknek megfelelően árajánlatot kértünk be három gazdasági társaságtól.*

*A megkeresett három ajánlattevő az alábbi árajánlatot tette:*

*Herceghalom Interat Zrt. nettó 3.450.000,- Ft*

*VABA-KER Kft. nettó 4.150.900,- Ft*

*Traktor Trade Kft. nettó 4.688.000,- Ft*

*Az árajánlatokat előterjesztésemhez mellékeltem.*

*Ennek alapján javasolom, hogy az összegszerűségében kedvezőbb ajánlatot benyújtó Herceghalom Interat Zrt. kerüljön kiválasztásra, és ezzel a gazdasági társasággal kössünk szerződést.*

*A pályázati támogatás az eszközbeszerzésen felül fedezet biztosít, a kötelező arculati dekorációs elemek elhelyezésére, illetve a pályázat nyomon-követésére, az elszámolások benyújtására.*

*Kérem, szíveskedjék a Tisztelt Képviselő-testület az előterjesztést megtárgyalni és a határozati javaslatot elfogadni.*

*Bodmér, 2020. július 2.*

*Tisztelettel:*

 ***Katona László***

 *polgármester*

***Határozati javaslat:***

***Bodmér Község Önkormányzata Képviselő-testületének***

***……./2020. (VII. 13.) számú határozata***

***A Magyar Falu Program keretein belül MFP-KKE/2020. "Közterület karbantartását szolgáló eszközbeszerzés” című pályázati felhíváshoz kapcsolódó „Rézsűkasza beszerzés” projekt gazdálkodó szervezet kiválasztásáról***

*Bodmér Község Önkormányzata Polgármestere - a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésében kapott felhatalmazás alapján –* ***a képviselő-testület hatáskörében eljárva*** *– a beszerzési szabályzatnak megfelelő eljárás lefolytatását követően úgy dönt, hogy*

*1., a Magyar Falu Program –* ***MFP-KKE/2020. "Közterület karbantartását szolgáló eszközbeszerzés” című pályázati felhíváshoz kapcsolódó „Rézsűkasza beszerzés” projekt gazdálkodó szervezet kiválasztása*** *tárgyban az összegszerűségében legkedvezőbb ajánlatot adó* ***Herceghalom Interat Zrt.*** *(2060 Bicske, Csabdi u. 2.; adószám:* *10980965-2-07.; képviseli: Csallai Péter vezérigazgató) árajánlatát fogadja el és az elfogadott árajánlat alapján nyújtja be pályázatát.*

*2., A polgármester a pályázat nyertessége esetén az 1. pont szerinti ajánlattevővel köti meg a vállalkozási szerződést, az árajánlatban megjelölt nettó: 3.450.000,-Ft+ÁFA (bruttó: 4.381.500,-Ft) áron.*

*Határidő: azonnal*

 *szerződéskötésre a pályázati döntést követő 15 nap*

*Felelős: polgármester*